ئای ئۆ ئێس
13, ئهیلول 2016
iOS10 بەفەرمی گەیشت و لێرە پەڕگەی فەرمی بە بەستەری ڕاستەوخۆ دابگرە
چەند کاتژمێرێک لەمەوبەر کۆمپانیای ئەپڵ وەشانی فەرمی لە iOS10 بۆ ئامێرەکانی ئایفۆن و ئایپاد و ئایپۆد وەشاند و ئێستا ئێوە دەتوانن ئامێرەکانتان لە ئای ئۆ ئێس ٩ بەرزبکەنەوە بۆ ئای ئۆ ئێس ١٠. ئەنجامدانی ئەم کارە بە دوو ڕێگا دەکرێت یان لەناو مۆبایلەکە خۆی یان لەڕێگەی کۆمپیوتەر. ڕێگەی ناوخۆی مۆبایلەکە ئاسانە و تەنها بەبوونی هێڵی ئینتەرنێت و چونەناو Settings>General>Software Update دەتوانن ئامێرەکانتان بەرزبکەنەوە.
ڕێگەی دووەمیش لە کۆمپیوتەرەوە بە نەرمەکاڵای ئایتیونز دەکرێت و دەبێت ئەم پەڕگانەت هەبێت کە لەخوارەوە دایدەنێم یان ڕاستەوخۆ لەناو ئایتیونز دایانبگرن بەڵام باشترە لێرە بە بەرنامەیەکی داگرتن دایبگریت و نوێکردنەوە وبەرزکردنەوە بۆ iOS10ـی پێ ئەنجام بدەیت.
تێبینی گرنگ:
- بۆ ئەوەی لەکاتی ڕوودانی هەر کێشەیەک زانیارییەکانی ناو ئامێرەکەت لەدەست نەچێت ئەوا باکئەپ واتە پاشەکەوت لە ئامێرەکەت بگرە.
- پێش ئەپدەیت لەناو بەشی iCloud لەناو Settings ئەم هەڵبژاردەیە ناچالاک بکە Find my iPhone
- ئای ئۆ ئێس ١٠ تەنها بۆ ئەم ئامێرانە دەبێت کە لەم وێنەیەدا ناویان هەیە:
بفەرموون لەخوارەوە پەڕگەی گونجاو بۆ ئامێرەکەت دابگرە: